stanford-oval/wikipedia huggingface dataset:
Ehtoollispakko

Ehtoollispakko tarkoittaa aiemmin käytössä ollutta vaatimusta käydä ehtoollisella, jotta voisi saada tiettyjä yhteiskunnallisia oikeuksia. Perustan ehtoollispakolle loi paavi Innocentius III (noin 1161–1216), joka antoi asiasta määräyksen vuonna 1215. Trenton kirkolliskokous vahvisti myöhemmin määräyksen, jonka mukaan ehtoollisella tuli käydä ainakin kerran vuodessa, ettei joutuisi pannaan ja saisi hautauksen kristillisten tapojen mukaan.
Uskonpuhdistajain vastustuksesta huolimatta ehtoollisella käynti oli Pohjoismaissa edellytyksenä monen toimen suorittamiseen. Sitä tarvittiin, jotta voisi solmia avioliiton, saisi kansalaisoikeudet, voisi suorittaa akateemisia tutkintoja, pääsisi virkaan, voisi todistaa oikeudessa, voisi työskennellä jossain ammatissa ja saisi harjoittaa kauppaa.
Suomessa avioliiton solmimiseen tarvittavasta ehtoollisella käynnistä tuli 1890-luvulla vaikea yhteiskunnallinen ongelma. Ehtoollispakko poistettiin 1910, jolloin evankelis-luterilaisen kirkon jäseniltä edellytettiin vain rippikoulun suorittamista avioliittoon kuuluttamisen ehtona. Vuonna 1917 laillistettiin siviiliavioliitot. Lopullisesti ehtoollispakko lakkasi 1979, jolloin sitä ei edellytetty enää kummeiltakaan ja lasten ehtoollinen tuli kirkkolain muutoksen myötä mahdolliseksi.
Dothrakin kieli

Dothrakin kieltä kehittänyt David J. Peterson vuonna 2017.
Dothraki on George R. R. Martinin fantasiakirjasarjaansa Tulen ja jään laulu keksimä kuvitteellinen kieli, jolle kielitieteilijä David J. Peterson on kehittänyt kielioppia ja laajempaa sanastoa kirjasarjan televisiosovitusta varten.
Tulen ja jään laulussa dothraki on Dothrakinmeren ruohotasangolla nomadeina elävän dothrakien soturikansan kieli, jota myös dothrakipäällikön vaimoksi luovutettu maanpakolaisprinsessa Daenerys Targaryen, yksi kirjasarjan päähenkilöistä, joutuu opettelemaan. Martin on tunnustanut, että J. R. R. Tolkienista poiketen hän on erittäin huono vieraissa kielissä ja kehitti siksi kirjoissaan puhuttuja kuvitteellisia kieliä vain sen verran kuin oli tarpeen. Kirjasarjassa esiintyy joitakin dothrakinkielisiä sanoja, erisnimiä ja fraaseja, mutta suurin osa dothrakien puheesta on esitetty englanniksi (tai käännöksessä suomeksi).
Tulen ja jään lauluun perustuvan Game of Thrones -televisiosarjan tuottajat tilasivat vuonna 2009 keinokielten kehittämiseen erikoistuneelta Language Creation Society -järjestöltä sarjaa varten keinokielen, jota dothrakinkieliset hahmot voisivat puhua. LCS:n välittämistä ja arvioimista ehdotuksista tuottajat valitsivat David J. Petersonin version. Martinin kirjoista löytyvien näytteiden lisäksi Petersonin kehittämä kieli on ottanut vaikutteita muun muassa venäjän, turkin, viron, inuktitutin ja swahilin kielistä.
Aiheesta muualla

Dothraki.com – David J. Petersonin dothrakin kieltä käsittelevä blogi.
Dothraki Wiki (Arkistoitu – Internet Archive).
Keinotekoiset kielet
afrihili
babm
basic english
borduuri
budinos
dothraki
dunia
ekspreso
esperanto
esperanto II
europanto
fasala
gestuno
glosa
hutt
ido
interlingua
interlingue
interslaavi
ithkuil
klingon
kotava
latino sine flexione
lingua franca nova
loglan
lojban
loxian
mondlango
neo
novial
pandunia
quenya
sindar
slovio
solresol
sona
syldaavi
talossa
toki pona
uuskieli
volapük
kansainvälinen apukieli
taidekieli
suunnitelmakieli
luettelo keinotekoisista kielistä
Egil Gjelland

| Mitalit | Mitalit | Mitalit |  |
| --- | --- | --- | --- |
|  Egil Gjelland vuonna 2023. |  Egil Gjelland vuonna 2023. |  Egil Gjelland vuonna 2023. |  |
Maa:   Norja
Miesten ampumahiihto
|  Olympialaiset  |  Olympialaiset  |  Olympialaiset  |  |
|  Kultaa | Salt Lake City 2002 | viesti |  |
|  Hopeaa | Nagano 1998 | viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Hochfilzen 1998 | joukkuekilpailu |  |
|  Kultaa | Hochfilzen 2005 | viesti |  |
|  Hopeaa | Brezno-Osrblie 1997 | viesti |  |
|  Hopeaa | Lahti 2000 | viesti |  |
|  Hopeaa | Oberhof 2004 | viesti |  |
|  Pronssia | Pokljuka 2001 | viesti |  |
Egil Gjelland (s. 12. marraskuuta 1973 Voss) on norjalainen uransa lopettanut ampumahiihtäjä. Hän edusti aktiiviurallaan Voss Skiskyttarlag -seuraa. Hänen puolisonsa on Ann Elen Skjelbreid. Hän on viestin olympiavoittaja ja maailmanmestari sekä joukkuekilpailun maailmanmestari.
Gjelland hiihti Naganon olympialaisissa 1998 avausosuuden hopeaa saaneessa Norjan viestijoukkueessa. Pikakilpailussa hän sijoittui 13:nneksi. Salt Lake Cityn olympialaisissa 2002 hän hiihti kolmannen osuuden kultaa voittaneessa Norjan viestijoukkueessa. Takaa-ajokilpailussa hän oli viidestoista.
Gjelland saavutti viestin MM-hopeaa Brezno-Osrbliessa 1997. Hän voitti joukkuekilpailun maailmanmestaruuden Hochfilzenissä 1998 ja sai viestin MM-hopeaa Lahdessa 2000. Hän saavutti Pokljukan MM-kilpailuissa 2001 pronssia viestissä, sijoittui neljänneksi pikakilpailussa (10 km), viidenneksi takaa-ajossa, 14:nneksi normaalimatkalla (20 km) ja 15:nneksi yhteislähtökilpailussa.
Gjelland sijoittui Hanty-Mansijskin MM-kilpailuissa 2003 normaalimatkalla kuudenneksi ja pikakilpailussa 14:nneksi. Hän sai viestihopeaa Oberhofin MM-kilpailuissa 2004. Hän voitti Hochfilzenissä 2005 viestin maailmanmestaruuden ja sijoittui pikakilpailussa 12:nneksi. Banskon EM-kilpailuissa 2007 hän sai kultaa normaalimatkalla, hopeaa viestissä ja pronssia takaa-ajossa.
Gjelland voitti maailmancupissa takaa-ajokilpailun Östersundissa kaudella 2004–2005. Hän sijoittui maailmancupin osakilpailuissa lisäksi kaksi kertaa toiseksi ja neljä kertaa kolmanneksi. Maailmancupin kokonaiskilpailussa hän sijoittui seitsemänneksi kaudella 2000–2001.
Gjelland voitti Norjan-mestaruuden normaalimatkalla 2002 ja pikakilpailussa 2003.
Elias Niemelä

Elias Niemelä (14. huhtikuuta 1847 Virolahti – 5. kesäkuuta 1910 Virolahti) oli suomalainen Virolahden Pitkäpaadessa asunut merimies, laivapuuseppä, majakanvartija ja kansanrunoilija.
Niemelän vanhemmat olivat luotsi Matti Henrikinpoika Niemelä ja Liisa Juhanantytär Reinikkala. Oman kertomansa mukaan Niemelä ei käynyt päivääkään koulua mutta hän oppi kuitenkin jossain luku- ja kirjoitustaidon. Hän lähti merille luultavasti jo 15-vuotiaana 1862 ja kävi muun muassa Välimerellä saakka. Hän kirjoitti 1870-luvulla kaksi runokäsikirjoitusta joille ei kuitenkaan löytynyt julkaisijaa. 1900-luvun alussa Eliaksen runoja ja suorasanaista tekstiä julkaistiin lähiseudun sanomalehdissä (Haminan Sanomat, Säkkijärven Sanomat, Koitar). Kirjoitusten aiheet liittyivät yleensä merimieselämään, uskontoon ja Virolahden paikallishistoriaan muun muassa kansantaruihin.
Niemelä oli naimisissa vuodesta 1872 Juliana Eliaantytär Ollin kanssa.
Pitkäpaasi-Seura pystytti muistokiven Elias Niemelän haudalle vuonna 1960.
Teoksia

Hukkunut veli : runokäsikirjoitus. 1871
Kaleva lakki : runokäsikirjoitus. 1873, ilmestyi painettuna nimellä Kaleva lakki : lukemisia nuorisolle : runollista, toim. Marketta Leander ja Marketta Palolahti. Pitkäpaasi-seura, 2010.
Dingomania

| Dingomania Dingo |
| --- | --- | --- |

Kokoelmalevyn tiedot
 Äänitetty : 1984–1994 + remix 2004
 Julkaistu: 28. huhtikuuta 2004
 Formaatti: CD-levy
 Tuottaja(t): Timo Lindström
 Tyylilaji: suomirock
 Levy-yhtiö: Warner Music Finland
Muut kannet
   Kokoelmalevyn takakansi.
Listasijoitukset
 Suomi: 9. (20/2004) 
Dingon muut julkaisut
| Parhaat 1999 | Dingomania 2004 | Purppuraa 2005 |
Dingomania on vuonna 2004 julkaistu Dingon kokoelmalevy ja DVD, jotka julkaistiin markkinoimaan Dingon Dingomania Tour -paluukiertuetta. Kokoelmalevy ja DVD julkaistiin erikseen.
Kokoelmalevyn ensimmäinen CD-levy sisältää yhtyeen tunnetuimpia kappaleita vuosilta 1984–1994. Toinen CD-levy sisältää yhtyeen kappaleista tehtyjä remix-versioita sekä aiemmin Suomessa julkaisemattomat englanninkieliset kappaleet ”The House Without a Name” ja ”Tell Me Now”. Mukana on myös vuonna 1986 levytetty, mutta aiemmin julkaisematon ”Tobacco Road”. Kokoelmalevy sisältää myös vuonna 2004 tehdyn remix-version ”Autiotalo update 04”, joka julkaistiin myös singlenä.
DVD-julkaisu sisältää konserttitallenteita, haastatteluita ja televisiouutisia vuosilta 1984–1986.
Sana dingomania tarkoittaa Dingon suosiota 1980-luvulla.
Kansikuva

Molempien julkaisujen kannen etukannen valokuvan on ottanut Kari Riipinen. Kuva on otettu vuonna 1985 Marokossa osana Kerjäläisten valtakunta -albumin kuvausmatkaa. Kannessa esiintyy yhtyeen tunnetuin kokoonpano.
Sekä CD-levyn että DVD-levyn ulkoasun on suunnitellut LemonWorks.
CD > CD 1

Autiotalo – 4.23
Sinä ja Minä – 3.59
Pistoolisankari – 4.30
Levoton Tuhkimo – 4.24
Nahkatakkinen tyttö – 3.06
Kulkuri ja Kaunotar – 3.20
Kerjäläisten valtakunta – 4.31
Nimeni On Dingo – 4.17
Hämähäkkimies – 3.45
Kirjoitan – 4.14
Kunnian kentät – 5.42
Apinatarhaan – 3.40
Suru tahtoo sua – 3.42
Lähetyssaarnaaja – 3.20
Sata Rohkeaa Laivaa – 3.10
Rio Ohoi – 3.55
Perjantai – 4.56
Elämäni Sankari – 3.35
Jokainen aamu – 2.41
CD > CD 2

Autiotalo (update 04) – 4.01
Sinä ja Minä (remix -93) – 4.16
Ota paha pois (liveversio) – 6.42
Levoton Tuhkimo (remix -92) – 5.00
Tell Me Now – 4.15
Tobacco road – 4.13
Penny Lane – 2.26
The House Without a Name – 6.02
DVD

| Dingomania Dingo |
| --- | --- | --- |

DVD-julkaisun tiedot
 Äänitetty : 1984–1986
 Julkaistu: 28. huhtikuuta 2004
 Tuottaja(t): Warner Music Finland
 Ohjaaja: useita
 Tyylilaji: Suomirock
Muut kannet

Listasijoitukset
 1. (18/2004)
muut julkaisut
|   | Dingomania  |   |
Kaivorock -84 (Yle TV1, Ohjaaja Heikki Harma)
Sinä ja minä
Jokainen aamu
Lähetyssaarnaaja
Tavastia Klubi -84 (Ohjaaja Hannu Merivirta)*
Nimeni on Dingo
Pistoolisankari
Hän on se
Lakatut varpaankynnet
Levoton Tuhkimo
Aino
Autiotalo
Apinatarhaan
*DVD:n valikossa ja takakannessa on virheellisest vuosiluku 1985.
Porin Puuvillatehdas -85 (Ohjaaja Hannu Merivirta)
Kerjäläisten valtakunta
Valomerkki
Kirjoitan
Kulkuri ja kaunotar
Kunnian kentät
Nahkatakkinen tyttö
Rio Ohoi
Hämähäkkimies
Ota paha pois
Extra:
Kunnian kentät / Kamoon - kielet poikki, Yle TV1, ohjaaja Heikki Harma
Sata rohkeaa laivaa / Paljonko on paljon, Yle TV2, ohjaaja Jorma Koski
Penny Lane / Pål Presli Show, Yle RTV, ohjaaja Pii Berg
Dingomania
Dingo ja fanit: A-raportti: Dingomania, Yle TV1, toimittaja Arvo Tuominen
Dingo ja haastattelut: Tavastia klubi, Porin puuvillatehdas, Hannu Merivirta
Dingo ja Lontoo: Dingo ja Levottomat tuhkimot, Yle TV1, ohjaaja Matti Hämäläinen
Dingo ja uutiset: TV-uutiset 7.10.86, YLE TV1, toimittaja Ismo Virta / Ajankohtainen kakkonen 7.10.1986 YLE TV2, toimittaja Ari Korvola
Toisin kuin julkaisun takakannessa lukee, DVD ei sisällä Matti Hämäläisen toimittamaa dokumenttia Dingo ja Levottomat tuhkimot. Osia dokumentista on nähtävillä osiossa Dingo ja Lontoo.
Ehtolause

If-Then-Else -rakenne.
Ehtolause on ohjelmoinnissa lause, joka toimii vuonohjauksena. Ilman ehtolausetta ohjelman suoritus etenee lause lauseelta ensimmäisestä viimeiseen.
Ehtolause on C-kielen kaltaisissa kielissä muotoa:
if (ehto) 
    lause;
Ehdon on oltava totuusarvoinen lause tai lauseke eli looginen lauseke. Funktionaalinen ohjelmointi eroaa ehdollisuuden ilmaisussa imperatiivisen ohjelmoinnin tavasta (ehdolliset lausekkeet ehdollisten lauseiden sijaan).
Ehtolauseet ilmaistaan usein if-else -rakenteella tai switch-case -rakenteella.
Kielissä, joissa ei ole totuusarvoista tietotyyppiä (boolean) ehto arvioidaan kokonaisluvuilla 0 (epätosi) ja 1 (tosi).
Clinton Foundation

| Clinton Foundation |
| --- | --- |

Perustettu:  1997
Perustaja:  Bill Clinton
Toimiala:  humanitaarinen säätiö
Päämaja:  New York City
Toiminta-alue:  maailmanlaajuinen
Jäsenet:  2 000 (2015)
Aiheesta muualla
Sivusto
Infobox OKNimi-testi OK: 
Clinton Foundation (alun perin William J. Clinton Foundation, vuosina 2013–2015 Bill, Hillary & Chelsea Clinton Foundation) on entisen Yhdysvaltain presidentti Bill Clintonin vuonna 1997 perustama humanitaarinen säätiö.
Säätiö on toiminnallinen, sen keräämät rahalahjoitukset käytetään suoraan säätiön toimintaan, eikä niitä lahjoiteta eteenpäin.  Säätiö on kerännyt vuoteen 2016 mennessä noin 2 miljardia Yhdysvaltain dollaria lahjoituksia, ja sillä oli 2015 2000 työntekijää.
Toiminta > Clinton Global Initiative

Clinton Global Initiative on vuosittainen maailman johtajien ja vaikuttajien tapaaminen.
Toiminta > Terveys

Säätiö jakaa malarialääkkeitä Afrikassa. HIV:n ja AIDSin vastainen projekti on jaettu omaksi säätiökseen Clinton Health Access Initiative (CHAI).
The Alliance for a Healthier Generation on Clinton-säätiön ja Yhdysvaltain American Heart Associationin projekti lasten liikalihavuuden ehkäisyyn. Se toimii lähinnä kouluissa pyrkien elintarviketeollisuuden kanssa takaamaan tervellisempää kouluruokaa kouluruokailussa ja myyntiautomaateissa.
Toiminta > Ilmastonmuutos

Säätiö toimii ilmastonmuutosta vastaan rakennuksia uusimalla. Viisi suurta pankkia takasivat kukin miljardi dollaria Clinton Foundation's Climate Initiative -ohjelman käyttöön 2007.
Toiminta > Kehitysyhteistyö

Clinton Development Initiative on skottilaisen Sir Tom Hunterin  Hunter Foundation kanssa yhteistyössä toteutettu projekti kitkemään köyhyyden syitä Afrikassa ja edistämään kestävää talouskasvua.
Clinton Giustra Sustainable Growth Initiative on kanadalaisen Frank Giustran kanssa toteutettu projekti köyhyyden helpottamiseen.
Toiminta > Onnettomuuksien raivaus

Clinton Foundation on osallistunut avustustöihin Intian valtameren maanjäristyksen ja Hurrikaani Katrinan ja Haitin maanjäristyksen jälkeen.
Toiminta > Tasa-arvo

Vuonna 2013 Hillary Clinton aloitti projektin Bill ja Melinda Gatesin säätiön kanssa selvittämään naisten ja tyttöjen aseman kehittymistä YK:n vuoden 1995 Pekingin neljännen naisten asemaa käsittelevän kokouksen jälkeen. Projektin tulokset julkaistiin 2015.
Toiminta > Clinton Global Citizen Awards

Säätiö palkitsee vuosittain henkilöitä jotka "toimivat esimerkillisesti globaalin kansalaisuuden puolesta visioidensa ja johtajuuden kautta".
Aiheesta muualla

Kuvia tai muita tiedostoja aiheesta Clinton Foundation Wikimedia Commonsissa
Eino Forsman

Eino Forsman nuorena yllä oikealla sisariensa Aura Wellamon ja Väinön kanssa, 29.10.1891
Laakson sairaala oli yksi Forsmanin merkittävimmistä suunnittelutöistä.
Johan Eino Ilmari Forsman (19. maaliskuuta 1879 Turku – 12. elokuuta 1958 Helsinki) oli suomalainen arkkitehti.
Forsman pääsi ylioppilaaksi Helsingin suomalaisesta normaalilyseosta vuonna 1897 ja hän valmistui Helsingin yliopistosta filosofian kandidaatiksi vuonna 1902 ja filosofian maisteriksi vuonna 1904. Forsman harjoitti sen jälkeen arkkitehtiopintoja Polyteknillisessä opistossa vuosina 1902–1904 ja Münchenin teknillisessä korkeakoulussa Saksassa vuosina 1904–1906.
Forsman oli eri arkkitehtitoimistojen palveluksessa vuosina 1908–1911 ja 1915–1924 sekä toimi opettajana Tampereen teknillisessä opistossa 1914–1915. Vuonna 1924 hän perusti Helsinkiin oman arkkitehtitoimiston. Hän toimi Helsingissä kunnallisraatimiehenä vuosina 1935–1949.
Forsman suunnitteli erityisesti sairaala- ja parantolarakennuksia, joista merkittävimpiä ovat Helsingissä Laakson tuberkuloosisairaala ja Invalidisäätiön sairaala sekä Siilinjärvellä sijaitseva Tarinaharjun parantola. Myös Helsingin konservatorio (nyk. Sibelius-akatemia) ja Pohjanmaan museo Vaasassa ovat hänen suunnittelemiaan.
Kangasalla sijaitseva Pikonlinnan tuberkuloosisairaala (1931) ja sairaalan yhteyteen rakennetut viisi suurta asuinrakennusta ovat Forsmanin suunnittelemat. Pikonlinnan rakennukset edustavat klassista tyyliä, paitsi ylilääkärin taloksi suunniteltu Tietola edustaa funktionalismia.
Forsmanin isä oli juristi, hovioikeuden presidentti Ernesti Forsman. Vuosina 1907–1915 hän oli naimisissa näyttelijä Ester Niskan kanssa, vuodesta 1915 Aina Geja Maria Geitelin kanssa (k. 1950).
Dragsfjärdin kirkko

| Dragsfjärdin kirkko Dragsfjärd kyrka |
| --- | --- |
 Dragsfjärdin kirkko.
Sijainti:  Dragsfjärd
Koordinaatit:  60°04′22″N, 022°28′22″E
Hiippakunta:  Porvoon hiippakunta
Seurakunta:  Dragsfjärdin seurakunta
Rakentamisvuosi:  1755
Materiaali:  puu
Istumapaikkoja:  530
Lisää rakennusartikkeleitaArkkitehtuurin teemasivulla
Dragsfjärdin kirkko, sankarihaudat 
 Fallna för Fosterlandet 1939–1944
Dragsfjärdin kirkko (ruots. Dragsfjärd kyrka) on kirkkorakennus Dragsfjärdissä Varsinais-Suomessa. Se on rakennettu vuosina 1753–1755 kirkonrakentaja Antti Piimäsen johdolla. Tuolloin se nimettiin valtakuntaa hallinneen kuninkaan Aadolf Fredrikin mukaan Adolfin kirkoksi. Ristikirkon muotoisen kirkon kellotapuli valmistui vuonna 1763. Kirkossa on vuonna 1690 lahjoitettu alttaritaulu ja vuodelta 1753 peräisin oleva saarnastuoli. Nykyisin keltainen kirkko on aiemmin ollut maalattu punamullalla.
Paikalla on aikaisemmin ollut kappeli, jonka rakentamisvuotta ei tiedetä. Huonokuntoinen kappeli purettiin ja vuonna 1695 valmistui uusi. Se kävi pian pieneksi, jonka jälkeen nykyinen kirkko rakennettiin ja saatiin valmiiksi vuonna 1755.
Saarnastuolin on tehnyt vuonna 1753 Eric Biur. Kirkon urut vuodelta 1977 ovat 16-äänikertaiset ja ne on valmistanut Kangasalan Urkutehdas.
Museovirasto on määritellyt Dragsfjärdin kirkon ympäristöineen yhdeksi Suomen valtakunnallisesti merkittävistä rakennetuista kulttuuriympäristöistä.
Aiheesta muualla

Kuvia tai muita tiedostoja aiheesta Dragsfjärdin kirkko Wikimedia Commonsissa
Dragsfjärdin kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Dots and Loops

| Dots and Loops Stereolab |
| --- | --- | --- |

Studioalbumin tiedot
 Julkaistu: 22. syyskuuta 1997
 Formaatti: LP, digitaalinen, CD
 Tuottaja(t): John McEntire, Andi Toma ja Sterolab
 Tyylilaji: elektroninen musiikki, art pop, lounge
 Kesto: 68.32
 Levy-yhtiö: Duophonic, Elektra
Listasijoitukset
  Britannia 19. 
Stereolabin muut julkaisut
| Emperor Tomato Ketchup 1996 | Dots and Loops 1997 | Cobra and Phases Group Play Voltage in the Milky Night 1999 |
Dots and Loops on brittiläisen alternative rock -yhtye Stereolabin viides studioalbumi, jonka julkaisi Duophonic Records ja Elektra Records 22. syyskuuta 1997. Kappale "Parsec" esiintyy Volkswagenin automainoksessa.
Kappaleet

Brakhage – 5.30
Miss Modular – 4.29
The Flower Called Nowhere – 4.55
Diagonals – 5.15
Prisoner of Mars – 4.03
Rainbow Conversation – 4.46
Refractions in the Plastic Pulse – 17.32
Parsec – 5.34
Ticker-Tape of the Unconcious – 4.45
Contronatura – 9.03
Arvostelut

Pitchfork: 9.2
EOE: Eve of Extinction

| EOE: Eve of Extinction |
| --- | --- |

Kehittäjä:  Yuke’s
Julkaisija:  Eidos Interactive
Julkaistu:  NA 27. helmikuuta 2002EU 20. maaliskuuta 2002JP 23. toukokuuta 2002
Lajityyppi:  beat ’em up
Pelimuoto:  yksinpeli
Ikäluokitus:  ESRB: T  
Alusta:  PlayStation 2
Jakelumuoto:  DVD
Lisää peliartikkeleitaVideopelien teemasivulla
Infobox OK  : 
EOE: Eve of Extinction on Yuke'sin kehittämä ja Eidos Interactiven julkaisema beat 'em up -peli, joka on julkaistu vuonna 2002 PlayStation 2:lle.
Vastaanotto

Peli on saanut IGN:n arvostelussa arvosanaksi 3.5/10.
Ääninäyttelijät

| 0 | 1 | 2 |
| --- | --- | --- |
|  Cam Clarke  | … |  Josh Calloway   |
|  Kim Mai Guest  | … |  Zera   |
|  Peter Renaday  | … |  Agla   |
|  Paul Eiding  | … |  Z   |
Aiheesta muualla

EOE: Eve of Extinction MobyGamesissa (englanniksi)
EOE: Eve of Extinction Internet Movie Databasessa (englanniksi)
Egil Endresen

| Egil Endresen> Norjan oikeusministeri |
| --- | --- |
 Bortenin hallitus 3. lokakuuta 1970 – 17. maaliskuuta 1971  
Edeltäjä:  Elisabeth Schweigaard Selmer
Seuraaja:  Oddvar Berrefjord
Suurkäräjäedustaja
 Rogalandin vaalipiiri 1965–1973  
Henkilötiedot
Syntynyt: 28. huhtikuuta 1920 Stavanger, Norja
Kuollut: 10. toukokuuta 1992 (72 vuotta)
Ammatti:  juristi, poliitikko
Tiedot
Puolue:  Høyre
Koulutus:  Oslon yliopisto
Egil Endresen (28. huhtikuuta 1920 Stavanger – 10. toukokuuta 1992) oli norjalainen juristi ja Høyren poliitikko. Hän istui suurkäräjillä vuosina 1965–1973 ja toimi Norjan oikeusministerinä 1970–1971.
Aiheesta muualla

Egil Endresen Norjan suurkäräjien verkkosivuilla (norjaksi)
Dumbarton Oaksin konferenssi

Dumbarton Oaksin konferenssin pitopaikka, Dumbarton Oaksin kartano.
Dumbarton Oaksin konferenssi oli Dumbarton Oaksin kartanossa Washingtonin Georgetownissa 21. elokuuta – 7. lokakuuta 1944 järjestetty kansainvälinen konferenssi, jossa Yhdysvaltain, Ison-Britannian, Neuvostoliiton ja Kiinan edustajat muotoilivat ehdotuksen uuden kansainvälisen järjestön, Yhdistyneiden kansakuntien (YK) perustamiseksi.
Uuden kansainvälisen maailmanjärjestön perustamisen tarve oli aiemmin ilmaistu vuonna 1943 Moskovan julistuksessa. Dumbarton Oaksin konferenssi oli ensimmäinen merkittävä askel tavoitteen toteuttamiseksi. Kokouksessa laadittiin niin sanotut ”ehdotukset uuden yleisen kansainvälisen järjestön perustamiseksi”. Jotkin keskeiset kysymykset jäivät vielä avoimiksi, kuten uudelle järjestölle suunnitellun turvallisuusneuvoston äänestyssäännöt sekä Neuvostoliittoon kuuluneiden neuvostotasavaltojen mahdollisuus päästä jäsenvaltioiksi. Näitä kysymyksiä käsiteltiin suurvaltojen kesken helmikuun 1945 Jaltan konferenssissa ja lopulliset päätökset tehtiin sen jälkeen San Franciscon konferenssissa, joka päättyi YK:n perustamiseen. Jaltan konferenssi täydensi Dumbarton Oaksin esitystä ehdottamalla, että Kansainliiton mandaattialuejärjestelmä korvattaisiin uudella huoltohallintoaluejärjestelmällä.
Dumbarton FC

Dumbarton Football Club on jalkapalloseura Dumbartonin kaupungista. Se pelaa kaudella 2021-2022 Skotlannin kolmanneksi korkeimmalla sarjatasolla Ykkösliigassa. Seura on perustettu vuonna 1872 ollen näin Skotlannin neljänneksi vanhin jalkapalloseura. Seuran menestys ajoittui 1800-luvun loppupuolelle, jolloin se voitti kaksi Skotlannin mestaruutta vuosina 1891 ja 1892.
Dumber

Messeniuksen Kajaanin linnan vankilassa vuosina 1616-1636 kirjoitettu teos kuvasi Ruotsin historiaa ja sen mytologisia kuninkaita.
Dumber (Dumbr, Dumbus) on mytologinen hallitsija tai kuningas Ruijassa. Hänen nimensä tarkoittaa vähäpuheista. Hänet mainitaan Bard Lumitunturinharjun saagassa. Hän oli saagassa esiintyvän Bardin isä. Hänet mainitaan myös Suomen kronikassa viimeisenä Suomen mytologisista kuninkaista.
Egil Danielsen

| Egil Danielsen |
| --- | --- |

Henkilötiedot
Syntynyt: 9. marraskuuta 1933 Hamar, Norja
Kuollut: 29. heinäkuuta 2019 (85 vuotta)
Kansalaisuus:   Norja
Yleisurheilija
Pituus:  182 cm
Paino:  88 kg
Laji:  keihäänheitto
| Mitalit> Maa:   Norja.Miesten yleisurheilu. Olympialaiset  | Mitalit> Maa:   Norja.Miesten yleisurheilu. Olympialaiset  | Mitalit> Maa:   Norja.Miesten yleisurheilu. Olympialaiset  | Maa:   Norja> Miesten yleisurheilu. |
| --- | --- | --- | --- |
|  Kultaa | Melbourne 1956 | keihäänheitto |  |
| EM-kilpailut  | EM-kilpailut  | EM-kilpailut  |  |
|  Hopeaa | Tukholma 1958 | keihäänheitto |  |
Egil Danielsen (9. marraskuuta 1933 Hamar – 29. heinäkuuta 2019) oli norjalainen keihäänheittäjä. Varttuneemmalla iällä Danielsen osallistui politiikkaan Norjan eläkeläisten puolueen (Pensjonistpartiet) ehdokkaana.
Danielsen vietti lapsuutensa köyhissä oloissa orpokodissa. Melbournen kesäolympialaisissa 1956 Danielsen heitti silloisen maailmanennätyksen 85,71 ja voitti olympiakultaa. vuoden 1958 EM-kilpailuissa Danielsen sijoittui toiseksi. Norjan mestaruuden hän voitti keihäänheitossa viisi kertaa peräkkäin vuosina 1953–1957.
Danielsen kuoli 85-vuotiaana maanantain 29. heinäkuuta vastaisena yönä 2019.
Aiheesta muualla

Kuvia tai muita tiedostoja aiheesta Egil Danielsen Wikimedia Commonsissa